Shitësit ambulant në Nju Jork
Numri i vogël i lejeve të lëshuara nga bashkia e Nju Jorku ka rezultuar në rritjen e numrit i shitësve ambulant që operojnë në të zezë
Në qytetin e Nju Jorkut ka rreth 20 mijë shitës ambulant, dhe 90 përqind e tyre janë emigrantë. Shumica e këtyre shitësve zhvillojnë aktivitetin e tyre në tregun e zi sepse nuk jepen leje të mjaftueshme për të përmbushur nevojat e tregut. Mbështetësit dhe kundërshtarët e shitësve ambulantë janë dakord për një gjë, se sistemi aktual është jo-funksional. Korrespondenti i Zërit të Amerikës, Bernard Shusman sjell hollësitë. Mohamed Barghash dhe gruaja e tij Hoda sjellin gatimet e tyre në Manhatanin e Poshtëm. Çifti egjiptiano-amerikan ka shitur ushqime në Wall Street për 17 vjet. Ai është i liçencuar, por duhet të marrë me qira një leje duke paguar një përqindje të të ardhurave të tij pronarit të lejes. Nuk ka pasur asnjë ndryshim në numrin e lejeve të disponueshme për shitësit ambulantë në 34 vjet. Ndërkohë, numri i emigrantëve është rritur dhe shumë shitës ambulant janë në rrezik nga gjobat, shpenzimi i mijëra dollarëve në tregun e zi, marrja me qera dhe shitja e lejeve. Bashkia e Nju Jorkut është njoftuar për problemin. Bizneset tradicionale nuk i duan shitësit ambulantë pasi ata u kanë shkaktuar atyre humbje duke shitur ushqime me çmime shumë më të ulëta dhe me cilësi shumë më të ulët se ushqimet e restauranteve. thotë Dan Pisark. Nëse ju pyesni njërin nga këta protestues, ata do të ju thonë se ka një qëndrim anti-emigracionit ndaj shitësve ambulant, por, një anëtarë i këshillit bashkiak që mbështet këta shitës, thotë se të gjithë njujorkezët janë emigrantë. Prandaj, ka një numër të madh njerëzish që po kërkojnë punë dhe një nga punët e tyre të para është ajo e shitësit ambulant në rrugët e Nju Jorkut.